
Liszt zongoratechnikájának és előadásmódjának sajátosságai – Liszt Ferenc – Rigoletto parafrázis

Kulcsszavak: Liszt;zongora;technika
Liszt legendás zongorajátéka rendre elvarázsolta a hallgatóságot az általa adott hangversenyeken. Dolgozatomban ennek a magával ragadó előadásmódnak a hátteréről, az úgynevezett Liszt-i zongoratechnikáról szeretnék írni.
Liszt egyedi hangszerkezelésével számtalan új technikai elemet hozott létre, amely megreformálta az akkoriban használt zongoratechnikát. A kor zongoráját nemhogy teljesen kihasználta, de ki is nőtte annak akkori tudását. Írásomban említést teszek Liszt és a Bösendorfer manufaktúra együttműködéséről, ami lehetővé tette olyan, előadót és hangszert is próbára tevő művek előadását, mint a Transzcendens etűdök vagy az opara átiratok.
A téma bemutatásához egy olyan átiratot választottam a szerzőtől, melyet Verdi Rigoletto című operája ihletett és a Rigoletto parafrázis nevet kapta. A műben megtalálható szinte az összes, Lisztre jellemző zenei és technikai sajátosság. Bár maga a zenei ötlet nem Liszttől származik, mégis az átirat magán viseli az összetéveszthetetlen, csak Lisztre jellemző hangzásvilágot.



